**Новае месца дзяцінца. Выгляд тагачаснага горада.**

*Ці памятаеце вы, дзе знаходзіўся старажытны дзяцінец ў Полацку?*

*Успомніце, якія падзеі адбываліся на Полацім гарадзішчы каля 980 года?*

1. **На новым месцы**

Пагорак, на якім знаходзілася старажытнае гарадзішча пасля рассялення на ім славян, стаў галоўным центрам Полацка - дзяцінцам. Месца гэта было добра ўмацаванна земляным валам, пабудаванай замкавай сцяной, цэлай сістэмай абарончых збудаванняў .

Але у канцы Х ст. старажытнае гарадзішча на Палаце было разбурана ў выніку нападу на Полацк Наўгародскага князя Уладзіміра. Палачане не сталі ўзнаўляць дзяцінец тут, яны перанеслі яго ў больш зручнае у ваенных адносінах месца. Ім стала пляцоўка, дзе рака Палата ўпадае ў Зах. Дзвіну. Таксама як і дзяцінец на былым балцкім гарадзішчы, новы быў добра ўмацаваны.

 Гэты узвышаны участак з абрывістымі схіламі каля 10 га плошчай аказаўся “замкнутым” з усіх бакоў вадой. З поўдня дзяцінец закрывала рака Зах.Дзвіна, з захаду і часткова з поўначы – рака Палата, а з усходу ў старажытнасці праходзіў глыбокі роў, дзе працякаў Чорны ручай. Пазней дзяцінец атрымаў назву Верхні замак. Перанос яго на новае месца адбывалася на працягу апошняй чвэрці ХІ стагоддзя.

З ХІ ст. па ХVII стст. дзяцінец быў адміністрацыйным і культурным цэнтрам горада. Яго тэрыторыя забудоўвалася паступова на пряцягу значнага часу. Гістарычнае апісанне абаронных збудаванняў Верхняга замка да ХVI ст. адсутнічае, летапісныя згадкі вельмі сціплыя. Дакладна вядома апісанне драўляных умацаванняў больш поздняга часу 16 стагоддзя, але трэба адзначыць што Полацк лічыўся непрыступнай крэпасцю.

 Полацкая зямля знаходзілася ў лясной зоне, таму асноўныя абарончыя збудаванні рабіліся з дрэва. Дзяцінец меў добрыя драўляныя ўмацаванні – сцены, яны называліся “гародні”, з дрэва рабіліся і вежы. Сцены-гародні ставіліся ў 3-5 радоў з сасновых бярвенняў, паміж іх засыпалі зямлю і камяні. Такія ўмацаванні мелі ўнушальны выгляд, былі непрыступнымі для чужынцаў. ( Малюнак сцен-гародняў і вежы).

Вучоныя сходзяцца ў тым, што ўмацаванні дзяцінца адпавядалі тагачасным еўрапейскім архітэктурным і ваенным якасцям. У аснове ўмацаванняў Верхняга замка прысутнічаў прыродны фактар і рукатворныя збудаванні – земляныя валы, крапасныя сцены.

 Дзякуючы ўмацаванням і рэкам Верхні замак у ХІ-ХІІ стст. быў моцнай крэпасцю. За сценамі замка жылі князі, прадстаўнікі знаці, духавенства і рамеснікі.

 У сярэдзіне ХІ ст. у цэнтры дзяцінца быў пабудаваны Сафійскі сабор- галоўны храм Полацкай зямлі, які стаў сімвалам незалежнасці, знакам суперніцтва з Кіевам і Ноўгарадам. Пры саборы канцэнтравалася ўся палітычная, адміністрацыйная і духоўная ўлада Полацка. Менавіта тут пры Сафійскім саборы пачалося духоўнае служэнне Еўфрасінні Полацкай. Тут яна ўпершыню пазнаёмілася са спадчынай сваіх продкаў.

1. **Полацк пашырае межы.**

У ХІ ст. Полацк пашырыў свае межы, сталі ўзнікаць пасады,: Вялікі і Запалоцкі. Гарадскія пасады былі звязаны з дзяцінцам.Папасці сюды можна было з боку крывічанскай ( Віцебскай дарогі). Зараз гэта праспект Ф. Скарыны. Гэтая дарога вяла праз вароты на масту праз Чорны ручай да плошчыВерхняга замка. З Запалоцця таксама ыў ўезд праз мост і абарончую вежу. Як правіла, пад’емныя масты рабіліся на ланцугах.Мост апускаўся і госці маглі праехаць у горад, пасля чаго драўляны насціл маста зноў узнімалі.

У замку было дзевяць вежаў, кожная з іх мела сваю назву. Жыхары горада даглядалі вежы і гародні, лічылі сваім абавязкам рамантаваць іх.

Дзяцінец быў заселены нераўнамерна. Усяго тут было пяць вуліц і два завулкі, налічвалася каля 150 дамоў, але ў кожным двары жыло шмат людзей. Так “гаспадарскі палац” меў шесць дамоў, пры двары была “пивница”, баня кузня і стайня. Подвор’е масцілася драўлянымі плахамі, каля маставой быў пракладзены вадасцёк ( вадавод).

 Асноўным тыпам жылога дома ў ХІ-ХІІІ стст. была драўляная хата памерам 3 на 5 м. Зруб ставілі на драўляных падкладах.У жылым памяшканні знаходзілася печ, якую палілі па-чорнаму. Падлогу рабілі з дошак. Археолагі знайшлі на Верхнім замку хаты і майстэрні шаўца-гарбара і ювеліра. (малюнак хаты).

Каля Сафійскага сабора знаходзіўся палац полацкага епіскапа, побач было 20 двароў для духавенства.

Драўляныя ўмацаванні Верхняга замку ў ХVI- ХVII стст. узнаўляліся, але з цягам часу замак сваё ваеннае значэнне страціў. Засталася толькі назва - Верхні замак ды сляды былых земляных валоў. Пра былую веліч старажытнага Полацка зараз нагадвае толькі Сафійскій сабор і той непазнавальна перабудаваны ў ХVIIІ ст.

 Вялікі і Запалоцкі пасады так сама былі умацаваны. Вялікі пасад займаў тэрыторыю на ўсход ад Верхняга замка, у міжрэччы Зах. Дзвіны і Палаты. Зараз гэта цэнтр сучаснага горада. Калі ў ХІ ст. плошча Вялікага пасада была 20 га, то ў канцы ХІІІ ст. – ужо 50 га. У наш час на гэтай тэрыторыі знойдзены рэшткі абарончай сцяны, майстэрні ювеліраў.

 Запалоцкі пасад пачаў стварацца ў канцы Х- пач. ХІ стст. і займаў плошчу каля 17 га. Ён таксама быў умацаваны рвом і штакетнікам, а з боку ракі быў абнесены сцяной.

 Сучасныя вучоныя мяркуюць, што Полацк у ХІІ ст. меў плошчу прыкладна 140 га, пражывала ў ім каля 8-9 тыс. чалавек. Полацк быў даволі вялікім горадам, які складаўся з умацаванага дзяцінца – Верхняга замка, Вялікага і Запалоцкага пасадаў.

 Такім чынам , у Полацку існавалі ўсе рысы, характэрныя для сярэднявечнага горада:

* Паведамленне ( пра горад) аб горадзе ў пісьмовых крыніцах, як аб важным населеным пункце;
* Наяўнасць дзяцінца і пасада, плошча якога перавышае дзяцінец;
* Пражыванне ў ім значнай колькасці гандлёва – рамснага насельніцтва;
* Існаванне гарадской абшчыны;
* Наяўнасць плана горада з элементамі дабраўпарадкавання;
* Узвядзенне вялікіх свецкіх пабудоў ці храмоў.